पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना संक्रमण के बढ़ते प्रभाव को रोकने के लिए सरकार द्वारा लगाई गई पाबंदियों का असर गुमला में दिख रहा है। स्वास्थ्य सुरक्षा सप्ताह टू अर्थात लॉकडाउन के मद्देनजर दोपहर दो बजे के बाद मेडिकल व सब्जी दुकानों को छोड़ अन्य दुकानों के शटर गिर रहे हैं। सड़कों पर विरानी नजर आ रही है। अति आवश्यक कामों से ही लोग घरों से बाहर निकल रहे हैं, अन्यथा घर में ही रहने में भलाई समझ रहे हैं। हालांकि सुबह के वक्त सड़कों पर थोड़ी चहल पहल नजर आ रही है। इसी दौरान अनावश्यक वस्तुओं के विक्रेता भी मौका का फायदा उठाकर सामान की बिक्री कर रहे है।
पूर्व में लगातार एसडीओ रवि आनंद द्वारा चलाए जा रहे औचक छापामारी में अनावश्यक व पाबंदी वाले दुकानों में सख्ती बरते जाने के बाद लोग डर की वजह से दुकान नहीं खोल रहे थे। किंतु एसडीओ ऑफिस के महिला कर्मी की कोरोना रिपोर्ट पॉजिटिव आने के बाद जब से एसडीओ सुरक्षा के दृष्टिकोण से होम क्वारेंटाइन में हैं। तब से बिना छुट वाले दुकानों का मनोबल बढ़ गया है और वे नियमित तौर पर पुन: दुकानदारी कर रहे है। इससे संक्रमण का खतरा भी बढ़ गया है। चूंकि इन दुकानों में एक तो चोरी-छिपे ग्राहकों की भीड़ इकट्ठा हो रही है। वहीं दूसरी तरफ सुरक्षा मानकों का पालन भी नहीं हो रहा है। एसडीओ ने कहा कि जिन दुकानों को खोलने की इजाजत नहीं है और वे दुकान खोल रहे है। ऐसे दुकानों को चिन्हित किया गया है। पुन: अभियान चलाकर सख्त से सख्त कार्रवाई की जाएगी। लोग संक्रमण से बचने के लिए सावधानी बरतें।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn